সন্তোষ সুব্রমানিয়ম

সন্তোষ সুব্রমানিয়ম (পর্দায় সন্তোশ সুব্রমানিয়ম নামে লেখা) হল ২০০৮ সালে মুক্তিপ্রাপ্ত ভারতীয় তামিল প্রণয়ধর্মী চলচ্চিত্র। চলচ্চিত্রটি পরিচালনা করেন মোহন রাজা ও প্রযোজনা করেন কালপতি এস. অঘোরাম। চলচ্চিত্রটির মূল ভূমিকায় অভিনয় করেছেন জয়ম রবি,জেনেলিয়া ছাড়াও পার্শ্ব চরিত্র সমূহে প্রকাশ রাজ,গীতা ও সায়াজী শিন্দে প্রমুখ অভিনয় করেছেন।
ছায়াছবিটি ২০০৬ সালের তেলুগু চলচ্চিত্র বোম্মারিলু'''র তামিল পুনর্নির্মাণ।
চলচ্চিত্রটিতে জেনেলিয়া ও প্রকাশ রাজ তাঁদের পূর্বের ভূমিকাতেই অভিনয় করেছেন। সন্তোষ সুব্রমানিয়ম চলচ্চিত্রের প্রধান উপজীব্য বিষয় হল মূলত এক বাবা ও ছেলের সম্পর্ককে ঘিরে।যেখানে বাবা অত্যন্ত যত্নশীল হলেও ছেলের মধ্যে এর কারণে একপ্রকার বিরক্তি জন্মায়। নিজের জীবন নিয়ে ছেলের স্বপ্ন ও পছন্দ বাবার কর্তৃত্বের কারণে বারবার বাধাগ্রস্ত হয়।

২০০৭ সালের জুলাই মাসের শুরুতে নির্মাণ শুরু হয়েছিল। ভারত ছাড়াও নিউজিল্যান্ডের দক্ষিণ দ্বীপে 
চলচ্চিত্রটির চিত্রগ্রহণ করা হয়েছিল। এই ছায়াছবিতে সংগীত পরিচালনার দায়িত্বে ছিলেন দেবী শ্রী প্রসাদ। যিনিবোম্মারিলু'র একাধিক গান এই ছবিতে পুনর্ব্যবহার করেছিলেন।সন্তোষ সুব্রমানিয়ম ২০০৮ সালের ১১ এপ্রিল তামিল নববর্ষ'র দিন প্রেক্ষাগৃহে মুক্তি পায়। চলচ্চিত্রটি মুক্তির পর দর্শক ও সমালোচকদের ইতিবাচক অভ্যর্থনা অর্জন করে। বিশেষ করে জেনেলিয়া ও  প্রকাশ রাজের অভিনয় প্রশংসিত হয়। চলচ্চিত্রটি বাণিজ্যিকভাবেও সাফল্য অর্জন করে। এটি ২০০৮ সালে তামিলনাড়ু রাজ্য চলচ্চিত্র পুরস্কার অনুষ্ঠানে শ্রেষ্ঠ চলচ্চিত্র বিভাগে তৃতীয় পুরস্কার লাভ করে। এছাড়াও শ্রেষ্ঠ চলচ্চিত্র,শ্রেষ্ঠ পরিচালক,শ্রেষ্ঠ অভিনেতা,শ্রেষ্ঠ অভিনেত্রী বিভাগে ৫৬ তম ফিল্মফেয়ার পুরস্কার দক্ষিণ পুরস্কারে জন্য মনোনীত হয়।
তবে কোনো বিভাগেই পুরস্কার জিততে পারেনি।

কাহিনি-সারাংশ
সুব্রহ্মণ্যম একজন ধনী ব্যবসায়ী, যিনি নিজের একটি নির্মাণ সংস্থা পরিচালনা করেন। তিনি তাঁর স্ত্রী শান্তি এবং দুই পুত্র সঞ্জয় ও সন্তোষকে নিয়ে বসবাস করেন। সুব্রহ্মণ্যম তাঁর পরিবারকে গভীরভাবে ভালোবাসেন এবং সন্তানদের প্রতি অত্যধিক মমতা প্রদর্শন করেন। ছোট ছেলে সন্তোষ এই ব্যাপারটি পছন্দ করে না, কারণ সে চায় স্বাধীনভাবে বাঁচতে এবং পিতার নির্দেশনা ও নিয়ন্ত্রণ থেকে মুক্ত থাকতে। তবে সে কখনো নিজের বিরক্তি প্রকাশ করে না, যাতে পিতার মন না ভাঙে। সন্তোষ মনে করে, তার পেশা এবং জীবনসঙ্গী—উভয়ই তার নিজের পছন্দমতো হওয়া উচিত, পিতার নয়।

সুব্রহ্মণ্যম চান সন্তোষ তাঁর সংস্থায় যোগ দিয়ে তা পরিচালনায় সহায়তা করুক, কিন্তু সন্তোষ নিজের একটি নতুন সংস্থা গড়ে তোলার স্বপ্ন দেখে এবং পিতার সংস্থায় কাজ করতে আগ্রহী নয়। এদিকে সুব্রহ্মণ্যম সন্তোষের বিয়ে তাঁর বন্ধু রামামূর্তির কন্যা রাজেশ্বরীর সঙ্গে স্থির করেন। এই খবর শুনে সন্তোষ হতবাক হয়ে যায়, কিন্তু মনের বিরুদ্ধে গিয়ে রাজি হতে বাধ্য হয়, কারণ তার সামনে অন্য কোনো উপায় ছিল না।

একদিন সন্তোষ কলেজছাত্রী হাসিনীর সঙ্গে দেখা করে এবং তার শিশুসুলভ মনোভাব ও প্রাণবন্ত স্বভাব দেখে তৎক্ষণাৎ আকৃষ্ট হয়। ধীরে ধীরে তারা ঘনিষ্ঠ হয় এবং প্রেমে পড়ে যায়। কিন্তু সন্তোষ সাহস করে পিতাকে তার প্রেমের কথা জানাতে পারে না। এক সময় সুব্রহ্মণ্যম সন্তোষকে হাসিনীর সঙ্গে দেখতে পান, এবং তখনই সন্তোষ তাঁর প্রেমের কথা প্রকাশ করতে বাধ্য হয়। সুব্রহ্মণ্যম রেগে যান, কারণ সন্তোষ ইতিমধ্যেই রাজেশ্বরীর সঙ্গে এনগেজড।

সুব্রহ্মণ্যম সন্তোষকে বলেন, সে যেন হাসিনীকে এক সপ্তাহের জন্য বাড়িতে নিয়ে আসে, যাতে তিনি প্রমাণ করতে পারেন রাজেশ্বরীই সন্তোষের জন্য উপযুক্ত পাত্রী। সন্তোষ রাজি হয়, বিশ্বাস করে যে হাসিনী তার পরিবারকে মুগ্ধ করতে পারবে। হাসিনী তাঁর পিতা গোবিন্দনকে মিথ্যা বলেন যে তিনি কলেজ ট্রিপে যাচ্ছেন, এবং সন্তোষের বাড়িতে চলে যান।

সুব্রহ্মণ্যমের বাড়িতে সবাই প্রথমে হাসিনীর প্রাণবন্ত ও কথাবার্তায় অস্বস্তি বোধ করেন, কারণ পরিবারটি তুলনামূলকভাবে শান্ত ও সংযত, বিশেষত সুব্রহ্মণ্যম নিজে। সন্তোষ ভয় পেয়ে হাসিনীকে অনুরোধ করে যেন সে পরিবারের সদস্যদের কাছে নিজেকে গ্রহণযোগ্য করে তোলে। ধীরে ধীরে হাসিনী সন্তোষের মা ও বোনদের সঙ্গে বন্ধুত্ব গড়ে তোলে এবং তাদের কাছাকাছি চলে আসে।

কিন্তু হাসিনী হঠাৎ করেই কিছু বিষয় জানিয়ে দেন—যেমন সন্তোষ মাঝে মাঝে মদ্যপান করে, রাতে বাইরে বেরিয়ে তার সঙ্গে দেখা করে, এবং নিজের সংস্থা খোলার জন্য ব্যাংক ঋণের পরিকল্পনা করেছে—যেগুলো সন্তোষের পরিবার আগে জানত না।

এইসব জেনে সন্তোষ চমকে যায় এবং হাসিনীকে শিশুসুলভ ও অবিবেচক আচরণের জন্য তিরস্কার করে। হাসিনী কষ্ট পেয়ে নির্ধারিত এক সপ্তাহ শেষ হওয়ার আগেই বাড়ি ছেড়ে চলে যাওয়ার সিদ্ধান্ত নেয়। সে সবাইকে ক্ষমা চেয়ে জানায়, সে এই পরিবার এবং সন্তোষের উপযুক্ত নয়। সন্তোষ ব্যথিত হয়, কিন্তু পিতাও যেহেতু হাসিনীকে পছন্দ করেননি, তাই কিছু বলতে পারে না।

পরদিন সন্তোষ ও সুব্রহ্মণ্যমের মধ্যে তীব্র বিতর্ক শুরু হয়, যেখানে সন্তোষ আবেগপ্রবণ হয়ে বলেন, তিনি জীবনের অনেক ছোট ছোট আনন্দ শুধু পিতাকে খুশি রাখতে গিয়ে বিসর্জন দিয়েছেন। কিন্তু তিনি কখনো মুখ খোলেননি, কারণ তিনি পিতাকে কষ্ট দিতে চাননি। এই শুনে সুব্রহ্মণ্যম নিজের ভুল বুঝতে পারেন এবং পরিবারের সকলের কাছে ক্ষমা চান, বলেন, তিনি সবসময় পরিবারের যত্ন নিতে চেয়েছিলেন, কিন্তু কখনো ভাবেননি যে এতে করে অন্যরা অনেক ত্যাগ স্বীকার করছেন।

এরপর সন্তোষ রাজেশ্বরীর সঙ্গে দেখা করে তাঁর কাছে ক্ষমা চান এবং নিজের পরিস্থিতির ব্যাখ্যা দেন। রাজেশ্বরী তাঁর পিতা রামামূর্তিকে বোঝান যে তিনি সন্তোষের চেয়ে ভালো পাত্র খুঁজে পাবেন।

এদিকে সুব্রহ্মণ্যম হাসিনীর সঙ্গে দেখা করে ক্ষমা চান। কিন্তু হাসিনী বলেন, তাঁর পিতা গোবিন্দন তাঁর উপর রাগান্বিত, কারণ তিনি মিথ্যে বলে সন্তোষের বাড়ি গিয়েছিলেন, আর এখন তাঁকে পিতার কথা মেনে চলতে হবে। গোবিন্দন সন্তোষকে পছন্দ করেন না, কারণ একবার তিনি তাঁকে রাস্তায় বন্ধুদের সঙ্গে মদ্যপান করতে দেখেছিলেন। তখন সুব্রহ্মণ্যম বলেন, সন্তোষ এক সপ্তাহ গোবিন্দনের বাড়িতে থাকবে, যাতে তিনি সন্তোষকে ভালোভাবে জানতে পারেন।

এরপর গোবিন্দন ও সন্তোষের মধ্যে নানা হাস্যকর ঘটনা ঘটে এবং শেষ পর্যন্ত গোবিন্দন সন্তোষ ও হাসিনীর বিয়েতে সম্মতি দেন।

কুশীলব
রবি মোহন – সন্তোষ সুব্রহ্মণ্যম 

জেনেলিয়া (ভয়েস: সাভিতা রাধাকৃষ্ণন) – হাসিনী 

প্রকাশ রাজ – সুব্রহ্মণ্যম, সন্তোষের পিতা 

সান্থানম – শ্রীনিবাসন 

প্রেম জি. (প্রেমগি আমরেন) – শেখর 

শ্রীনাথ – গুনা 

সত্যন – মুত্থু 

গীতা – শান্তি, সন্তোষের মা 

কৌসাল্যা – সন্তোষের বোন 

কিরাট ভট্টাল – রাজেশ্বরী 

এম. এস. ভাস্কর – কূথা পেরুমাল 

সদাগোপ্পন রমেশ – সঞ্জয় 

বিজয়কুমার – রামামূর্তি 

সায়াজি শিন্ডে – গোবিন্দন (হাসিনীর পিতা) 

মানোবালা – ঋণ কর্মকর্তা 

মানিক্কা বিনায়গম – শেখরের পিতা 

পুষ্পবনম কুপ্পুস্বামী – সন্তোষের এক বন্ধুর পিতা 

রভিরাজ – সন্তোষের আরেক বন্ধুর পিতা 

সেভ্বালাই রাসু – মোটরসাইকেল চালক 

অনু হাসান – বিশেষ উপস্থিতিতে

নীলিমা রানি – শ্রীনিবাসনের স্ত্রী 

সত্যা কৃষ্ণান – সঞ্জয়ের স্ত্রী 

দেশিকা শ্রী – সন্তোষের বোন 

শোবি – “কাধালুকু কংগাল ইলাই” গানে বিশেষ উপস্থিতি

প্রযোজনা
২০০৬ সালের তেলুগু চলচ্চিত্র বোম্মারিল্লু-তে কাজ করা একই দল—পরিচালক কে. বিজয়া ভাস্কর এবং প্রযোজক দিল রাজু—এই চলচ্চিত্রটিকে তামিল ভাষায় পুনঃনির্মাণ করবেন বলে প্রাথমিকভাবে ধারণা করা হলেও, দুজনেই পরে জানিয়ে দেন যে তারা এতে আগ্রহী নন। দিল রাজু অবশ্য পুনঃনির্মাণের স্বত্ব বিক্রি করতে আগ্রহী ছিলেন এবং সম্ভাব্য ক্রেতাদের জন্য চেন্নাইয়ে বিশটি প্রাকদর্শনের (প্রিভিউ) আয়োজন করেন।

সম্পাদক মোহন, তাঁর নিজস্ব প্রযোজনা প্রতিষ্ঠান জয়ম কম্বাইন্স-এর ব্যানারে, এই স্বত্ব অর্জনের জন্য অভিনেতা প্রকাশ রাজকে টপকে যান; প্রকাশ রাজ চেয়েছিলেন এই চলচ্চিত্রটি বিশালকে মুখ্য চরিত্রে নিয়ে নির্মাণ করতে। অন্য যাঁরা বিড করেছিলেন, তাঁদের মধ্যে ছিলেন বিজয়, কে. ভাগ্যরাজ (তাঁর কন্যা সারণ্যার জন্য), এবং এ. এম. রত্নম (তাঁর পুত্র রবি কৃষ্ণের জন্য)। স্বত্ব অধিগ্রহণের পর মোহন পরিচালনার ভার দেন তাঁর বড় ছেলে রাজাকে, আর মুখ্য চরিত্রে অভিনয়ের দায়িত্ব দেন ছোট ছেলে জয়ম রবিশঙ্করকে। এটি ছিল রাজার পরপর চতুর্থ তেলুগু চলচ্চিত্রের পুনঃনির্মাণ।

বিজয়া ভাস্কর জানান, তিনি পুনঃনির্মাণে কাজ করতে চাননি কারণ মূল চলচ্চিত্র নির্মাণে তিনি "অতিরিক্ত সময় ও পরিশ্রম ব্যয় করেছিলেন"।

পুনঃনির্মিত চলচ্চিত্রটির নামকরণ করা হয় সন্তোষ সুব্রহ্মণ্যম, এবং এর শুভ সূচনা হয় ২০০৭ সালের ১৬ জুলাই, যেখানে সব প্রধান অভিনেতা উপস্থিত ছিলেন। উদ্বোধনী অনুষ্ঠানের জন্য মুখে-মুখে ৩০০টি আমন্ত্রণ জানানো হয়। সেই অনুষ্ঠানের আমন্ত্রণপত্রে বিভিন্ন ক্ষেত্রের খ্যাতিমান পিতা-পুত্র জুটির নাম ও ছবি ছিল, যেমন: শিবাজি গণেশন ও প্রভু, শিবকুমার ও সূর্য, এবং শত‍্যরাজ ও শিবরাজ।

মহিলা মুখ্য চরিত্র হাসিনীর ভূমিকায় আবারও অভিনয়ের জন্য বাছাই করা হয় জেনেলিয়া ডিসুজাকে, যিনি মূল চলচ্চিত্রেও এই চরিত্রে অভিনয় করেছিলেন। প্রকাশ রাজ, যিনি মূল চলচ্চিত্রেও নায়কের পিতার চরিত্রে অভিনয় করেছিলেন, এখানেও সেই ভূমিকাতেই ফিরে আসেন। প্রাক্তন ক্রিকেটার সদাগোপ্পন রমেশ এই চলচ্চিত্রে সন্তোষের বড় ভাইয়ের চরিত্রে অভিনয়ের মাধ্যমে চলচ্চিত্রে অভিষেক করেন। রাজা বলেন, রমেশকে বেছে নেওয়ার কারণ ছিল তিনি রবিশঙ্করের সঙ্গে চেহারায় মিল রাখেন।

অনু হাসান একটি বিশেষ উপস্থিতি স্বীকার করেন এই বিশ্বাস থেকে যে, "ছোট চরিত্র বলে কিছু নেই, ছোট অভিনেতা থাকে।"

পরিচালক রাজা জানান, চলচ্চিত্রটির অন্যতম আকর্ষণ হবে একটি "বিশাল বাড়ি", যার নির্মাণব্যয় ছিল ৫০ লাখ টাকা (৫৯,০০০ মার্কিন ডলার), এবং একটি অত্যাধুনিক সুযোগ-সুবিধাসম্পন্ন বাস, যার জন্য খরচ হয়েছিল ১০ লাখ টাকা (১২,০০০ মার্কিন ডলার)। এই দুটি উপাদান দর্শকদের মনে গেঁথে থাকবে বলে তিনি আশা প্রকাশ করেন।

দুটি গানের দৃশ্য ধারণ করা হয়েছিল নিউজিল্যান্ডের সাউথ আইল্যান্ডে। নিউজিল্যান্ডে শুটিংয়ের সুবিধা ছিল প্রতিদিন প্রায় ১৬ ঘণ্টা সূর্যালোক পাওয়া যেত। এমনকি রাত ৯টা ৩০ মিনিটেও "ঝকঝকে রোদের" মধ্যে কিছু দৃশ্য ধারণ করা হয়েছিল। প্রেমজি আমরানের চরিত্রের বিয়ের দৃশ্যের একটি গান শুট করা হয়েছিল তামিলনাড়ুর কুম্বকোনম শহরের বিভিন্ন মন্দিরে এবং আশপাশের এলাকায়।

রাজা বলেন, চলচ্চিত্রটির অনুপ্রেরণা ছিল তাঁর নিজের জীবনের অভিজ্ঞতা থেকে: "আমার এক বন্ধু আমার গল্পের মূল ভাবটা নিয়ে তেলুগু ব্লকবাস্টারটি বানিয়েছিল, যেটাকে আমি পরে তামিলে পুনঃনির্মাণ করলাম।"

সঙ্গীতসন্তোষ সুব্রমানিয়মে সঙ্গীত ও সাউন্ডট্র্যাক পরিচালনা করেন দেবী শ্রী প্রসাদ। প্রসাদ এর আগে ভাস্করের বোম্মারিলুর সঙ্গীত পরিচালনা করেছিলেন।  মূল চলচ্চিত্রের সকল গানকে এই চলচ্চিত্রে অন্তর্ভুক্ত করা হয়েছে। শুধু "বোম্মানি গেস্তে" গানে পরিবর্তে "এপ্পাদি ইরুন্তা এন মনাসু" গানটি চিত্রনাট্যে ব্যবহার করা হয়েছে। মূল ছবির অভিনেতা সিদ্ধার্থ নারায়ণ "আদাদা আদাদা আদাদা"শিরোনামের একটি গানে কণ্ঠ দেন এবং উক্ত গানের মাধ্যমেই সে তামিল চলচ্চিত্রে নেপথ্য সঙ্গীতশিল্পী  হিসাবে পদার্পণ করেন।  ২০০৮ সালের ২৩ মার্চ চলচ্চিত্রটির অডিও প্রকাশিত হয়। রেডিফ.কম  অ্যালবামটিকে ৫-এর মধ্যে ৩ তারকা রেটিং দিয়ে বলে যে, “ সন্তোষ সুব্রমানিয়ম-এর সঙ্গীত শুনে সত্যিই ‘সন্তোষম্’ (অনু:আনন্দ) পাওয়া যায়।" মিলিব্লগ! পত্রিকার কার্তিক শ্রীনিবাসন লেখেন, “দেবীর সুরেলা প্রবণতা "উইরে উইরে পিরিয়াধে" গানে চমৎকারভাবে প্রকাশ পেয়েছে—সাগর এই সরল, কোমল সুরটিকে দারুণভাবে ফুটিয়ে তুলেছেন। আর "এপ্পাদি ইরুন্তা এন মনাসু" গানটি দেবীর স্বভাবসিদ্ধ আকর্ষণীয় ধাঁচেই মুগ্ধ করে।”

সঙ্গীত তালিকা

মুক্তি ও প্রতিক্রিয়াসন্তোষ সুব্রমানিয়ম চলচ্চিত্রটি ২০০৮ সালের ১১ই এপ্রিল তামিল নববর্ষ উৎসব উপলক্ষ্যে প্রেক্ষাগৃহে মুক্তি দেয়া হয়।
চলচ্চিত্রটি ইন্ডিয়ান প্রিমিয়ার লিগেরমৌসুমে মুক্তি পেলেও, সমালোচকদের ইতিবাচক সমালোচনা এবং দর্শকমুখে প্রশংসার কারণে এটি দর্শকদের মধ্যে দারুণ সাড়া ফেলে এবং ১০০ দিনব্যাপী প্রেক্ষাগৃহে প্রদর্শিত হয়।
একটি তামিল চলচ্চিত্র হিসাবে যুক্তরাজ্যের বাণিজ্যিক সাফল্য লাভ করে।  ছবিটি যুক্তরাজ্যের বক্স অফিসে ১ম  সপ্তাহে £১০,০৬৭ ব্রিটিশ পাউন্ড এবং ৩য় সপ্তাহে  £২৪,৯৬২  ব্রিটিশ পাউন্ড আয়ের মাধ্যমে  যুক্তরাজ্যের ৪০তম সর্বোচ্চ আয়ের চলচ্চিত্র হয়ে উঠে। 
সমালোচকদের অভ্যর্থনা
চলচ্চিত্র পর্যালোচনা সাইট রেডিফ.কম-এর সমালোচক পবিত্রা শ্রীনিবাসন ছবিটিকে ৫ -এ মধ্যে  রেটিং দিয়ে লিখেছেন, "তেলুগু ব্লকবাস্টার বোম্মারিলু (অর্থাৎ 'খেলনা-বাড়ি')-র একটি পরিশীলিত পুনর্নির্মাণ হিসেবে; এটি এক প্রেমের কাহিনি, তবে কিছু বেশি হওয়ার চেষ্টা করে" হিসেবে মন্তব্য করেছেন। শ্রীনিবাসনের মতে, রবি "তার চিরচেনা দক্ষতায় অভিনয় করেছেন", আর ডি'সুজার চরিত্রটি "প্রথমে যেন একটু অবাস্তব বলেই মনে হয়। তবে ধীরে ধীরে তার চরিত্রটি আপন করে নেওয়া যায়।" তিনি প্রকাশ রাজের অভিনয়ের প্রশংসা করেন। লিখেছেন, "এই ভূমিকাটি তার জন্য যেন "একেবারে জলভাত"।
 দ্য হিন্দু পত্রিকার মালতী রঙ্গরাজন লিখেছেন,"ছবিতে "নিরস মুহূর্ত বিরল, আর উপভোগ্য মুহূর্তের অভাব নেই" আখ্যা দিয়েছেন। তিনি ছবির সংগীত, দৃশ্যপট এবং প্রধান চরিত্রগুলোর অভিনয়ের প্রশংসা করেন।  সিফি'' লিখেছেন,"ডি'সুজার অভিনয় "ছবির প্রাণ" এবং একে বলা হয়েছে "ছবির সবচেয়ে বড় শক্তি"। রবিকে বলা হয়েছে "পরিণত অভিনেতা" এবং প্রকাশ রাজের অভিনয়কে "চমৎকার" হিসেবে মন্তব্য করেছেন।

পুরস্কার

পাদটীকা

তথ্যসূত্র

বহিঃসংযোগ
 

২০০৮-এর চলচ্চিত্র
২০০০-এর দশকের তামিল ভাষার চলচ্চিত্র
পিতা-পুত্রের সম্পর্ক সম্পর্কে চলচ্চিত্র
তেলুগু চলচ্চিত্রের তামিল পুনর্নির্মাণ
ভারতীয় প্রণয়ধর্মী সঙ্গীতধর্মী চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
নিউজিল্যান্ডে ধারণকৃত চলচ্চিত্র
তামিল ভাষার ভারতীয় চলচ্চিত্র